Lou Jiwei

Lou Jiwei (kinesisk: 楼继伟, pinyin: Lóu Jìwěi;  født i desember 1950 i Yiwu i provinsen Zhejiang i Folkerepublikken Kina) er en kinesisk kommunistisk politiker og finansmann. Lou er formann og administrerende direktør for China Investment Corporation og har tidligere vært vise finansminister og viseguvernør for provinsen Guizhou.

Lou ble medlem av det kinesiske kommunistiske parti i 1973, studerte informatikk ved Tsinghuauniversitetet i 1978, og tok videregående utdannelse i økonometri ved Det kinesiske vitenskapsakademis skole i 1982.Bloomberg.com Lou Suffers Blackstone's 'Fat Rabbits' in China Fund (Update1) 

Etter disse studiene ble han nestleder for finans- og bankgruppen i generalbyrået for Folkerepublikken Kinas statsråd. I midten av 1980-årene ble han direktør for Vitenskapsakademiets institutt for finans og handel. I 1995 ble Lou viseguvernør for provinsen Guizhou og kort tid etter landets viseminister for finans. I 1999 ble han medlem av komiteen for akademiske anliggender i Statsrådet.

Han regnes å ha vært en protesjé av statsminister Zhu Rongji. Lou spilte en viktig rolle for overhalingen av det kinesiske skattesystem, og for plasseringen av landets innenlandsinvesteringer.Washingtonpost.com

I 2007 var han for en kort periode vise generalsekretær for Statsrådet.

China Investment Corporation, som Lou leder, forvalter en stor del av de Kinas valutareserver. I 2011 oppgikk fondet til en omregnet verdi av 409,6 milliarder dollar.Die Welt Online: Euro-Rettungsschirm ist jetzt schon ein Pflegefall Artikkel av 8. november 2011, sist sett 8. november 2011

 Referanser 

 Eksterne lenker 


Kategori:Xi-Li-administrasjonen
Kategori:Kinesiske politikere
Kategori:Kinesiske økonomer
Kategori:Personer fra Jinhua